b'\n_START_ARTICLE_\nThomas Albert Blamey\n_START_SECTION_\n\xc5\xbdivljenjepis\n_START_PARAGRAPH_\nMed prvo svetovno vojno je bil sprva v \xc5\xa1tabu 1. avstralske divizije, nato pa je pomagal pri ustanovitvi 2. avstralske divizije. Ob koncu vojne je bil na\xc4\x8delnik \xc5\xa1taba Avstralskega korpusa._NEWLINE_Leta 1925 je postal drugi na\xc4\x8delnik Avstralskega general\xc5\xa1taba. Kmalu zatem je zapustil oboro\xc5\xbeene sile in postal poveljnik policije za Victorio. Ker je lagal, da bi za\xc5\xa1\xc4\x8ditil enega od svojih vi\xc5\xa1jih policistov, je bil leta 1936 prisiljen odstopiti iz tega polo\xc5\xbeaja._NEWLINE_Po za\xc4\x8detku druge svetovne vojne je bil reaktiviran in postavljen za poveljnika 6. divizije in nato spet Avstralskega korpusa. Marca 1942 je postal vrhovni poveljnik Avstralskih voja\xc5\xa1kih sil in hkrati tudi poveljnik zavezni\xc5\xa1kih kopenskih sil na Pacifiku.'